CELEX: 62009CN0541
Language: lt
Date: 2009-12-17 00:00:00
Title: Byla C-541/09: 2009 m. gruodžio 17 d. Giudice di pace di Varese (Italija) pateiktas prašymas priimti prejudicinį sprendimą byloje Siddiquee Mohammed Mohiuddin prieš Azienda Sanitaria Locale Provincia di Varese

13.3.2010   
            
            
               LT
            
            
               Europos Sąjungos oficialusis leidinys
            
            
               C 63/30
            
         2009 m. gruodžio 17 d.Giudice di pace di Varese (Italija) pateiktas prašymas priimti prejudicinį sprendimą byloje Siddiquee Mohammed Mohiuddin prieš Azienda Sanitaria Locale Provincia di Varese
   
   (Byla C-541/09)
   2010/C 63/49
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Giudice di pace di Varese
   
   
      Šalys pagrindinėje byloje
   
   
      Ieškovas: Mohammed Mohiuddin Siddiquee
   
      Atsakovė: Azienda Sanitaria Locale Provincia di Varese
   
   
      Prejudiciniai klausimai
   
   
               1.
            
            
               Ar Bendrijos reglamento (EB) Nr. 882/2004 (1) 4 ir 6 straipsniai, taikomi kartu, įtvirtina subjektyvią piliečių teisę maisto produktų ir gėrimų srityse būti tikrinamais tik šiame reglamente išvardytus reikalavimus atitinkančių asmenų, kuria galima remtis teisme ginčijant valstybių narių reikalavimus, susijusius su sankcijomis?
            
         
               2.
            
            
               Jei atsakymas būtų neigiamas, ar Direktyva 2000/13/EB (2), atsižvelgiant į Bendrijos teisės aktus, reglamentuojančius maisto produktų ir gėrimų ženklinimą, grindžiama sveikatos apsaugos pagrindais?
            
         
               3.
            
            
               Ar pagal Direktyvą 76/768/EEB (3) su vėlesniais pakeitimais arba kitas bylai reikšmingas Bendrijos teisės normas valstybei narei draudžiama numatyti skirtingą gamybos ir prekybos grandinei priklausančių ūkio subjektų atsakomybę, netaikant jos prekybininkams dėl jų veiklos?
            
         
               4.
            
            
               Jei atsakymas būtų neigiamas, ar direktyvos su vėlesniais pakeitimais 6 straipsnis turi būti suprantamas taip, kad juo įtvirtinama solidari kosmetikos prekės gamintojo ir paprasto prekybininko, kuris nedalyvauja kosmetikos prekės gamybos, pakavimo ir ženklinimo etapuose, atsakomybė?
            
         
      (1)  OL L 165, p. 1; 2004 m. specialusis leidimas lietuvių k., 3 sk., 45 t., p. 200.
   
      (2)  OL L 109. p. 29; 2004 m. specialusis leidimas lietuvių k., 15 sk., 5 t., p. 75.
   
      (3)  OL L 262, p. 169; 2004 specialusis leidimas lietuvių k., 13 sk., 3 t., p. 285.